### Beslutninger

Forslaget blev på byrådsmødet den 28. maj 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA SF

[adresse] grønthøsteren

[adresse] opkræver hvert år 0,375 procent af budgetterne i alle kommunens afdelinger. Denne besparelse har fået et navn, der skal tilsløre konsekvenserne: Fællesbidraget.

0,375 procent lyder måske ikke af meget – og kan man ikke altid finde lidt effektivisering? Men i praksis er det et betydeligt beløb. 20 millioner kroner forsvinder fra børns velfærd, 15 millioner fra ældreplejen, og 16 millioner fra indsatsen for udsatte og mennesker med handicap. Og det gentager sig – år efter år.

Samtidig har kommunen besluttet at skære markant i den samlede administration og flytte en stor del af opgaverne omkring bygninger, rengøring, IT, lønadministration og anden støttefunktion væk fra velfærdsområderne. Det betyder, at fællesbidraget i praksis er blevet en skjult spareøvelse på kernevelfærden.

I SF mener vi ikke, at man kan ”effektivisere” pædagogik, undervisning og omsorg. På plejehjem, i børnehaver, botilbud, væresteder og skoler går langt størstedelen af budgettet til løn. Opgaver som bygninger og administration er i forvejen flyttet ud. Derfor fører fællesbidraget sjældent til reelle effektiviseringer – men derimod til direkte besparelser og øget pres på de ansatte, der i forvejen løber alt for stærkt. Til gengæld får politikerne lidt ekstra midler, de kan dele ud af.

Lad os i stedet stå sammen om at vende udviklingen. Besparelserne på den borgernære velfærd til børn, ældre, udsatte og mennesker med handicap bør erstattes af et løft.

Det er på tide at stoppe de skjulte nedskæringer, som blot skruer tempoet op og øger travlheden. Lad os parkere grønthøsteren én gang for alle og afskaffe fællesbidraget og de årlige automatiske besparelser.

Finansiering:

Et mindre økonomisk råderum for politikerne ved de årlige budgetforhandlinger.